หุ้นโซลปิดบวกเล็กน้อย นักลงทุนขาดปัจจัยชี้นำ
หุ้นโซลปิดบวกเล็กน้อย นักลงทุนขาดปัจจัยชี้นำ
25 พ.ย. 2559

ดัชนีคอมโพสิตตลาดหุ้นเกาหลีใต้ปิดปรับตัวขึ้นเล็กน้อยในวันนี้ เนื่องจากนักลงทุนขาดปัจจัยชี้นำ หลังจากตลาดหุ้นสหรัฐปิดทำการเมื่อคืนนี้ (24 พ.ย.) เนื่องในวันขอบคุณพระเจ้า ขณะที่เงินวอนแข็งค่าขึ้นเล็กน้อยเมื่อเทียบกับดอลลาร์สหรัฐ
โดยดัชนีคอมโพสิตตลาดหุ้นเกาหลีใต้ (KOSPI) ปรับตัวเพิ่มขึ้น 3.20 จุด หรือ +0.16% ปิดที่ 1,974.46 จุด มีปริมาณการซื้อขายเบาบางที่ 198.2 ล้านหุ้น มูลค่า 2.75 ล้านล้านวอน (2.33 พันล้านดอลลาร์) โดยมีหุ้นบวกมากกว่าหุ้นลบในสัดส่วน 473 ต่อ 339
                